stanford-oval/wikipedia huggingface dataset:
הלן ג'ורג'
חיים אישיים

בדצמבר 2012 התחתנה ג'ורג' עם השחקן אוליבר בוט. הם הכירו כששיחקו יחד בסדרה "מלון בבילון", אבל מערכת היחסים ביניהם החלה מספר שנים אחר כך.
באוגוסט 2015 אישר נציג של ג'ורג' שבני הזוג נפרדים אחרי שלוש שנות נישואים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | שלושת המוסקטרים | בלונדי |  |
| 2011 | 7 Lives | ולארי |  |
| 2013 | Scar Tissue | מל פארו |  |
| 2018 | Nativity Rocks! | מיס שלי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | מלון בבילון | סוזי | פרק: "#3.2" |
| 2011 | Doctors | אנדראה טאוורס | פרק: "A Life in the Day" |
| 2012 | Dark Matters: Twisted But True | ג'יין / אשתו של לינדברג | 2 פרקים |
| 2012–הווה | מיילדת | טריקסי פרנקלין | 106 פרקים |
| 2014 | Comedy Playhouse | סלינה | פרק: "Over to Bill" |
| 2017 | ננס אדום | אניטר | פרק: "M-Corp" |
| 2022 | החקירה של ריי | אנאלי | פרק: "Part Two" |
הערות שוליים

↑  George, Helen. "@helen_george". Twitter. נבדק ב-6 בספטמבר 2015. {{cite web}}:  (עזרה)
1 2 3  "Helen George: Call The Midwife is bringing family drama back to TV". Metro. 10 בינואר 2013. נבדק ב-17 במרץ 2013. {{cite news}}:  (עזרה)
1 2  Marshall, Denise (11 בפברואר 2003). "Call The Midwife has started a baby boom but not for me, admits Helen George". Daily Express. נבדק ב-17 במרץ 2013. {{cite news}}:  (עזרה)
1 2  Woods, Judith (13 בינואר 2013). "Exclusive interview: By George, she's got it!". Daily Mail. נבדק ב-17 במרץ 2013. {{cite news}}:  (עזרה)
↑  Birdy - 1901 (Official Music Video)
↑  "Born to boogie, it's Helen George!". BBC.
↑  Debnath, Neela (5 בספטמבר 2015). "Strictly Come Dancing 2015: Ola Jordan joins Olympian Iwan Thomas as couples unveiled". Sunday Express. נבדק ב-6 בספטמבר 2015. {{cite news}}:  (עזרה)
↑  "Strictly contestant Helen George splits up from husband Oliver Boot following three years of marriage". Daily Mail.
| --- | --- |
בקרת זהויות :  LCCN: no2015073538  NTA: 402209745  VIAF: 316391011   WorldCat (עם VIAF): 316391011
גורמיטי: העידן החדש

| --- | --- |

כרזת הסדרה
 מבוסס על:  "גורמיטי" מאת Giochi Preziosi
 סוגה:  דרמה, הרפתקאות, קומדיה
 יוצרים:  איג'יניו סטראפי
 כותבים:  מריו פארוצ'יני
 בימוי:  מריו פארוצ'יני
 שחקנים:  מילי פורטונטו אסקיני פדריקו קמפלה רובל טספמיכאל פרנצ'סקו ברטוזי קלייר פלאצו פרנצ'סקו פלנדה טים דייש
 ארץ מקור:  איטליה איטליה
 תקציב:  כ-15 מיליון אירו
 שפות:  אנגלית
 מספר עונות:  1
 מספר פרקים:  20
 הפקה
 חברת הפקה:  Rainbow S.p.A Giochi Preziosi
 מוזיקה:  כריסטיאנו מקרי
 אורך פרק:  כ-22 דקות
 שידור
 רשת שידור:  Rai 2
 תקופת שידור מקורית:  28 באוקטובר 2024 – הווה
 קישורים חיצוניים
 gormitinewera.it
 דף התוכנית ב-IMDb
גורמיטי: העידן החדש (באיטלקית: Gormiti: The New Era) היא סדרת טלוויזיה איטלקית, מסוגת דרמה, הרפתקאות וקומדיה, אשר מבוססת על מותג הצעצועים "גורמיטי" שנוצר על ידי Giochi Preziosi. הסדרה, אשר מיועדת לקהל יעד של בנים בגילאי 6–11, בוימה ונכתבה על ידי מריו פארוצ'יני, והופקה על ידי Rainbow S.p.A שבבעלותו של איג'יניו סטראפי.
הסדרה כוללת שתי עונות שצולמו ביחד, כאשר בכל אחת יש 10 פרקים באורך 22 דקות. באיטליה הסדרה שודרה בערוץ Rai 2 ולאחר מכן בערוץ Rai Gulp ובשירות הסטרימינג Rai Play, כאשר כולם בבעלות רשת RAI. העונה הראשונה החלה באיטליה ב-28 באוקטובר 2024. בהשראת הסדרה ישנה תוכנית רישוי שכוללת מוצרים שונים.
תקציר העלילה

הסדרה עוקבת אחר גלן, קרטר, זיין וסקיי, ארבעה צעירים מכדור הארץ שקיבלו מהרוחות הגורמיות כוחות כדי להוביל קרב נגד נבלים שמאיימים להרוס את כדור הארץ וממלכת גורם. במהלך הסדרה הנערים לומדים כיצד להשתמש בכוחות שלהם, כיצד לסמוך זה על זה וכיצד לעבוד כצוות.
צוות השחקנים והדמויות > דמויות ראשיות

סקיי (מילי פורטונטו אסקיני) – הגורמיטית הנקבה היחידה. נצר לשבט האוויר. אחת הבנות הפופולריות ביותר בבית הספר. חובבת אומנות שיש לה משפחה חשובה. מפחדת להיות עצמה.
זיין (פדריקו קמפלה) – אחד מארבעת הגורמיטים. נצר לשבט האש. בריון בית הספר. יש לו היסטוריה משפחתית מורכבת, ואח צעיר לו הוא צריך לדאוג.
גלן (רובל טספמיכאל) – אחד מארבעת הגורמיטים. נצר לשבט האדמה. חנון, מגושם ואירוני, אשר נלחץ מהוריו.
קרטר (פרנצ'סקו ברטוזי) – אחד מארבעת הגורמיטים. נצר לשבט המים. ספורטאי מצוין. גר עם דודתו מפני שאיבד את הוריו. מנהיג החבורה שמנסה לשמור על כולם מאוחדים.
מירידל (קלייר פלאצו) – מדריכת הגורמיטים.
בורס קאראק (פרנצ'סקו פלנדה) – לוחם גורם ששייך לשבט האוויר.
הלורד גרייבן (טים דייש) – האנטגוניסט של הסדרה. רוצה לכבוש את ממלכת גורם.
צוות השחקנים והדמויות > דמויות משניות

הברון דורהון (אנדראה קוקו) – הגנרל המרושע של המים האפלים.
הגנרלית אודרה (נעמי מדיני) – הגנרלית המרושעת של האוויר האפל.
הגנרל פרקטור (סימון ריזוני) – הגנרל המרושע של האדמה האפלה.
הגנרל קראטר (אנדראה ברואטו) – הגנרל המרושע של האש האפלה.
מר קמפל (ברוטיוס סלבי) – המורה להיסטוריה של בית הספר.
המאמן ריינולדס (יונב ג'וזף) – המורה לחינוך גופני של בית הספר.
גברת פיני (ג'ניפר מישיאטי) – המורה למדעים של בית הספר.
סקירת הסדרה

| עונה | עונה | מספר פרקים | תקופת שידור מקורית איטליה> שידור ראשון | תקופת שידור מקורית איטליה> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 10 | 28 באוקטובר 2024 | יפורסם בהמשך | יפורסם בהמשך | יפורסם בהמשך |
פרקים > עונה 1

| מספר הפרק בסדרה | שם הפרק באיטלקית | שם הפרק בעברית | תאריך שידור מקורי איטליה | תאריך שידור בישראל ישראל |
| --- | --- | --- | --- | --- |
| 1 | I prescelti | יפורסם בהמשך | 28 באוקטובר 2024 | יפורסם בהמשך |
| 2 | Il consiglio di Gorm | יפורסם בהמשך | 28 באוקטובר 2024 | יפורסם בהמשך |
| 3 | La forza dell'unione | יפורסם בהמשך | 30 באוקטובר 2024 | יפורסם בהמשך |
| 4 | L'addestramento | יפורסם בהמשך | 30 באוקטובר 2024 | יפורסם בהמשך |
| 5 | Parola di Gormita | יפורסם בהמשך | 31 באוקטובר 2024 | יפורסם בהמשך |
| 6 | Acque avvelenate | יפורסם בהמשך | 31 באוקטובר 2024 | יפורסם בהמשך |
| 7 | L'anello debole | יפורסם בהמשך | 1 בנובמבר 2024 | יפורסם בהמשך |
| 8 | La via degli elementi | יפורסם בהמשך | 1 בנובמבר 2024 | יפורסם בהמשך |
| 9 | Verità scomode | יפורסם בהמשך | 2 בנובמבר 2024 | יפורסם בהמשך |
| 10 | Il potere della fusione | יפורסם בהמשך | 2 בנובמבר 2024 | יפורסם בהמשך |
| 11 | Novità in vista | יפורסם בהמשך | 4 בנובמבר 2024 | יפורסם בהמשך |
| 12 | Missione di salvataggio | יפורסם בהמשך | 4 בנובמבר 2024 | יפורסם בהמשך |
| 13 | Un aiuto dal passato | יפורסם בהמשך | 5 בנובמבר 2024 | יפורסם בהמשך |
| 14 | !Forza, Scion | יפורסם בהמשך | 5 בנובמבר 2024 | יפורסם בהמשך |
| 15 | Una nuova minaccia | יפורסם בהמשך | 6 בנובמבר 2024 | יפורסם בהמשך |
| 16 | Al buio | יפורסם בהמשך | 6 בנובמבר 2024 | יפורסם בהמשך |
| 17 | La scelta giusta | יפורסם בהמשך | 7 בנובמבר 2024 | יפורסם בהמשך |
| 18 | La nube oscura | יפורסם בהמשך | 7 בנובמבר 2024 | יפורסם בהמשך |
| 19 | Colpo di scena | יפורסם בהמשך | 8 בנובמבר 2024 | יפורסם בהמשך |
| 20 | La resa dei conti | יפורסם בהמשך | 8 בנובמבר 2024 | יפורסם בהמשך |
הפקה > פיתוח

"גורמיטי" הוא מותג צעצועים איטלקי שנוצר על ידי Giochi Preziosi שבבעלות אנריקו פרציוזי בשנת 2005. המותג זכה להצלחה רבה ברחבי העולם, בין היתר בישראל, והופקו בהשראתו שלוש סדרות טלוויזיה מונפשות - "גורמיטי" (2008–2011), "גורמיטי: הטבע מכה שנית" (2012–2013) ו"גורמיטי" (2018–2021). לאחר שפרציוזי פנה לאיג'יניו סטראפי, המייסד והבעלים של חברת ההפקה האיטלקית Rainbow S.p.A, הוחלט להפיק את סדרה זו שתהיה מבוססת על מותג הצעצועים ובשונה מהסדרות הקודמות תהיה בלייב אקשן. סטראפי ציין שהתנאי היחידי להפקת הסדרה היה שהיא תהיה בבעלות מלאה של Rainbow S.p.A.
בשנת 2023 הוכרז שהסדרה תכלול שתי עונות שבכל אחת יהיו 10 פרקים באורך 22 דקות, כאשר הושקה בה כ-15 מיליון אירו בלי שום עסקה עם גוף שידור. חלק ממימון תקציב הסדרה הוא מהמנהל הכללי לקולנוע ואודיו-ויזואלי. חברת ההפקה Rai Kids גם השקיעה בסדרה. סטראפי ציין ש"גורמיטי הוא קניין רוחני איטלקי", ושהוא מעוניין שהסדרה תצליח ברחבי כל העולם, דבר שהוא משוכנע שיקרה "אם נפעל עם תשומת לב, תשוקה ורעיונות". הסדרה עוסקת בערכים הקשורים לשמירה על איכות הסביבה, נושא שסטראפי נוהג לשים עליו דגש בפרויקטים שלו. הסדרה בוימה ונכתבה על ידי מריו פארוצ'יני.
הפקה > ליהוק

צוות שחקני הסדרה כולל ליהוק בין-לאומי, בו נכללים שחקנים איטלקים ואנגלים, כאשר כולם דוברי אנגלית. הבחירה שצוות השחקנים ידבר אנגלית היא מפני שיש רצון שהפרויקט יצליח ברחבי העולם, בין היתר באמריקה, בה לא אוהבים דיבוב. בחירה דומה נעשתה בהפקת הסדרה "גורל: סאגת ווינX", שמשמשת כעיבוד לייב אקשן לסדרת ההנפשה "מועדון ווינX" שנוצרה על ידי סטראפי. סטראפי ציין שהוא היה מעוניין שיופיעו בסדרה קבוצות אתניות שונות בתור הדמויות הראשיות, אך לצערו הוא לא הצליח להשיג ליהוק של אסייתי עקב מגבולות תקציב.
בנובמבר 2023 הוכרז באופן רשמי הליהוק של הסדרה, כאשר את ארבעת הדמויות הראשיות, הגורמיטים של כדור הארץ, יגלמו מילי פורטונטו אסקיני בתור סקיי, פדריקו קמפלה בתור זיין, רובל טספמיכאל בתור גלן ופרנצ'סקו ברטוזי בתור קרטר. השחקנים "נבחרו בקפידה על ידי ההפקה", כאשר "כמעט כולם קטינים ובעלי חוויות ראשונות בעולם המשחק". בנוסף אליהם, נודע שישחקו בסדרה קלייר פלאצו בתור מירידל והשחקן האנגלי טים דייש בתור הלורד גרייבן. בהמשך החודש נודע שישתתף בסדרה גם אנדראה קוקו, זוכה העונה ה-11 של האח הגדול באיטליה.
שחקנים נוספים בסדרה כוללים את פרנצ'סקו פלנדה בתפקיד בורס קאראק, נעמי מדיני בתפקיד הגנרלית אודרה, סימון ריזוני בתפקיד הגנרל פרקטור, אנדראה ברואטו בתפקיד הגנרל קראטר, ברוטיוס סלבי בתפקיד מר קמפל, יונב ג'וזף בתפקיד המאמן ריינולדס וג'ניפר מישיאטי בתפקיד גברת פיני.
הפקה > ליהוק > דיבוב

פארוצ'יני ציין שהוא מקווה שהסדרה תדובב לפחות ל-25 שפות, כאשר הוא מעוניין ששחקני הסדרה ידבבו את הדמויות שלהם באיטלקית. במאי 2024 הכריז סטראפי שבכל מדינה בה הסדרה תשודר יהיה דיבוב מותאם לשפה המקומית.
הפקה > צילום

שתי העונות של הסדרה צולמו ביחד, כאשר הפרויקט יצא לייצור באפריל 2023 והתרחש ברחבי איטליה. בצילומים השתתפו כ-150 אנשי צוות, כאשר הם אינם צולמו באופן כרונולוגי על פי פרקי הסדרה. סטראפי שיתף "הפרויקט הזה ראה אותנו מטיילים ברחבי איטליה ומחפשים מקומות מיוחדים שיכולים להתאים לעולם הפנטסטי הזה של הגורמיטי". בדצמבר 2023, כפי שתוכנן, הסתיימו הצילומים.
המקומות שנבחרו לצילום כוללים את מערות פראסי, הרמיטאז' של סנטה מריה אינפרה סקסה, קראקו, רומא ואפריליה שבנפת לאטינה. סטראפי ציין שהצילומים במיקומים אילו הם "הזדמנות מצוינת לגלות לעולם את המוזרויות של אדמתנו [באיטליה]", שלפי דבריו "חייבת לקבל ערך". לסטראפי חשובה הצגת איטליה ברחבי העולם, ואף הוא לקח חלק בהפקת המיני-סדרה "מועדון ווינX: הקסם של איטליה" שמציגה "מקומות יוצאי דופן" במדינה באמצעות פיות הווינX.
קראקו היא עיר רפאים מאז 1980, לכן היו שם המון מקומות לא שמישים שגרמו לסיבוך במהלך הצילומים. אנשי ההפקה היו "צריכים להשתמש בכוח רב, כולל כושר המצאה, בין שטח לא אחיד, צוקים, כל הדברים שהיו קצת מסובכים לניהול". הצילומים במערות פראסי היו גם מאוד מאתגרים, מפני שניסו לשמור על הסביבה שם כמה שאפשר. בינואר 2024 דווח שבשנת 2023 ביקורו במערות כ-298 אלף מבקרים, עודות סדרת הטלוויזיה.
הפקה > אפקטים מיוחדים

האפקטים המיוחדים של הסדרה נוצרו על ידי Rainbow CGI, כאשר הם נועדו להעניק לפרויקט "חותם מרעיש על ידי שחזור מיקומים בסגנון פנטזיה מלא והוספת כוחות וקסם לסצנות". במהלך הצילומים השחקנים לבשו חליפות לכידת תנועה עם חיישנים, שנועדו לשחזר את התנועות שלהם במחשב. פארוצ'יני ציין שרמת האפקטים המיוחדים בסדרה היא גבוהה, ושהוא מעוניין שהיא תראה כמו של האמריקאים כדי "להוכיח שאנחנו [האיטלקים] יכולים לעשות את אותו הדבר".
בספטמבר 2023 הכריז סטראפי "אפקטים מיוחדים הם בסיסיים. התחלנו אותם שישה חודשים לפני תחילת הצילומים ונסיים לעבוד עליהם בעוד שנה". בינואר 2024 נודע שהחל שלב הפוסט-פרודקשן של הסדרה, אשר כולל סאונד, ויזואליה, עריכה, Computer-generated Imagery ואפקטים מיוחדים. פארוצ'יני ציין שהתהליך אמור להמשך עד יוני 2024.
הפקה > שידור

בספטמבר 2023 נודע שסדרת הטלוויזיה, אשר מיועדת לקהל יעד של בנים בגילאי 6–11, תחל את שידוריה בשנת 2024. כשנשאל איפה הסדרה תשודר, ענה סטראפי ש-RAI הוא "שותף היסטורי" שלו, אך עם זאת הוא מתכוון להציג את ההפקה בשוק כדי למצוא יעד לפלטפורמה. באוקטובר 2023 הסדרה הוצגה בכנס המפיצים MIPJunior, שם היא נחשבה כאחת מתוך חמש עשרה ההפקות המובילות ביותר. בנובמבר 2023 נודע שהסדרה תחל את שידוריה באיטליה באחד הערוצים של רשת RAI בסתיו 2024, ושהטריילר שלה יופץ בינואר של אותה שנה.
בינואר 2024 הוכרז שהסדרה תוצג בפסטיבל סן רמו שיתרחש במהלך חודש פברואר. ב-10 בפברואר 2024 הוצג בפסטיבל טיזר הסדרה, אשר בהמשך היום פורסם ברשתות החברתיות. לרגל הצגת הטיזר קיבל סטראפי פרס מצוינות מראש העיר של סן רמו, אלברטו ביאנצ'רי, "כהוקרה על המחויבות המתמדת והמסורה של היזם והאמן בתחום הבידור האיכותי המיוצר באיטליה". במאי 2024 פורסם שהסדרה צפויה להתחיל את שידוריה באיטליה בחודש אוקטובר של אותה שנה. ב-3 ביוני 2024 פורסם טיזר נוסף של הסדרה. בחודש יולי פרק הבכורה של הסדרה הוקרן בבכורה עולמית בפסטיבל הסרטים של גיפוני, ונודע שהיא תשודר באיטליה בערוץ Rai 2 ולאחר מכן בערוץ Rai Gulp ובשירות הסטרימינג Rai Play, כאשר כולם בבעלות רשת RAI. ב-27 בספטמבר 2024 הופץ הטריילר הרשמי של הסדרה ואיתו תאריך הבכורה, 28 באוקטובר.
הפקה > שידור > שידור בין-לאומי

בנובמבר 2023 שיתף סטראפי שלאחר שידור הסדרה באיטליה היא תופץ ברחבי העולם בשנת 2025, כאשר יש שלוש פלטפורמות בארצות הברית שמעוניינות לרכוש אותה. במאי 2024 נודע שהסדרה נמכרה לשידור בצרפת וספרד, כאשר בחודש ספטמבר נודע שהסדרה תשודר בצרפת בערוץ Gulli ובספרד בערוץ Clan. בספרד הסדרה החלה את שידוריה ב-12 באוקטובר 2024 ובצרפת ב-27 באוקטובר של אותה שנה, לפני שידור הבכורה באיטליה, מדינת המקור.
בספטמבר 2024 נודע שהסדרה נרכשה לשידור ביוון, כאשר היא החלה את שידוריה במדינה ב-4 בנובמבר של אותה שנה בערוץ ניקלודיאון. באוקטובר 2024 הוכרז שהסדרה תשודר בבריטניה ברשת BBC.
מוזיקה

הסדרה הולחנה על ידי כריסטיאנו מקרי, והיא כוללת שלושה שירים מקוריים:
Gormiti (You're the Heroes) – בביצוע מילו סילבסטרו
Brave Knights‏ 4 – בביצוע כריסטיאנו מקרי
New Age Gormiti – בביצוע בנדטה יארדלה
מדיה ומוצרים נלווים

בספטמבר 2023 הוכרז שבהשראת הסדרה תהיה תוכנית רישוי שתכלול מוצרים שונים, ביניהם ספרים, בובות אספנות, צעצועים, משחקי קופסה, ביגוד ומוצרי מזון. באוגוסט 2024 הושק אתר האינטרנט הרשמי של הסדרה, והחלו לצאת לחנויות באיטליה צעצועים ובובות פעולה ואספנות בהשראת הדמויות והעלילה.
בנובמבר 2024 הושק פרויקט חינוכי עבור בתי הספר באיטליה בשם "Gormiti – The New Era Game". הפרויקט קודם בחסות המשרד לאיכות הסביבה באיטליה בתמיכת Corepla, והוא עוסק בנושאיים מרכזיים הקשורים לאיכות הסביבה בשיתוף דמויות ועלילת הסדרה.
גוגל ישראל

| --- | --- |

 נתונים כלליים
 סוג:  חברה פרטית
 תקופת הפעילות:  2005–הווה (כ־19 שנים)
 חברת אם:  גוגל
 משרד ראשי:  יגאל אלון 98, תל אביב, מגדל אלקטרה – קומות 26 עד 34
 ענפי תעשייה:  מחקר ופיתוח פרסום, שיווק ומסחר מקוון
 מנכ"ל:  ברק רגב – מנכ"ל (עסקי)  יוסי מטיאס – מנכ"ל מרכז המו"פ
 עובדים:  כ-2,000
 
ב"קמפוס גוגל"
גוגל ישראל בע"מ היא חברה פרטית וחברת בת של חברת גוגל העולמית, שנוסדה ופועלת בישראל בשנת 2005. הפעילות העסקית שלה הוקמה על ידי יוצא מיקרוסופט ישראל, מאיר ברנד. מרכז המחקר והפיתוח של גוגל בישראל הוקם על ידי יוסי מטיאס.
החברה מפעילה, בין היתר, את "קמפוס תל אביב", המשמש כמקום מפגש של סטרטאפיסטים, יזמים ואנשי טכנולוגיה.
היסטוריה

"גוגל ישראל" נוסדה בספטמבר 2005. הסניף הראשון של גוגל בישראל הוקם בבית איילון ביטוח ברמת גן על ידי מאיר ברנד, שממשיך לנהל את פעילותה העסקית. בתחילת דרכה עסקה החברה בשיווק ופרסום מודעות אדוורדס לחברות הגדולות במשק הישראלי. בשנת 2007 נחנכו משרדי החברה בתל אביב במגדל לוינשטיין.
גוגל ישראל סיימה את שנת 2007 במחזור מכירות של מעט יותר מ-50 מיליון דולר – גידול של כ-150% בהשוואה למחזור העסקים שלה ב-2006. כ-85% מהמחזור הגיע מפעילות החברה בתוך ישראל. עיקר ההכנסה של גוגל ישראל מגיע מתקציבי פרסום של כמה גופים גדולים, בהם בנקים, בתי השקעות, רשתות סלולר ומפרסמים גדולים נוספים שמשקיעים כל אחד כמיליון דולר בפרסום מודעות טקסט בגוגל.
בחגיגות שנת ה-60 למדינת ישראל התקיימה בישראל תחרות לציור גוגל דודל בנושא "ישראל שלי". הדודל הזוכה הוצג בדף הבית של Google ישראל ב-30 ביוני 2008.
בפברואר 2010 קיימה גוגל ישראל את כנס המפרסמים הראשון שלה "כנס זינוק בעלייה".
היסטוריה > פעילות הפיתוח בישראל

באוגוסט 2006 הוקם מרכז מחקר ופיתוח של גוגל בפארק מת"ם שבחיפה על ידי יואל מארק. בשנת 2006 הוקם מרכז מחקר ופיתוח של גוגל בתל אביב על ידי יוסי מטיאס. בשנת 2009 אוחדו מרכזי הפיתוח למרכז מחקר ופיתוח אסטרטגי בישראל בהובלת יוסי מטיאס.
במרכז הפיתוח הישראלי פותחו מספר תכונות במוצרי גוגל, בהן מנגנון הצעת מילות החיפוש המשולב במנוע החיפוש (Google Suggest), תיקון שגיאות כתיב במילות חיפוש, יכולת הוספת שכבות ביוטיוב, יישומי תחרויות ביוטיוב, Google Trends ו-Google Insights for Search, יישומי מעבדה ב-Gmail, שיטה חדשה למכרזי פרסומות לטלוויזיה, ו-Google Visualization. המרכז שיתף פעולה עם רשות העתיקות ועם מוזיאון ישראל להעלאת צילומי המגילות הגנוזות לאינטרנט, ועם יד ושם להעלאת תכנים לאינטרנט. כמו כן פועלת בגוגל ישראל קבוצת פיתוח, העוסקת בחיזוי ובהתראה במקרים של אסונות טבע גדולים כמו שיטפונות ושריפות ענק.
היסטוריה > מיזמים בישראל

באוגוסט 2011 אישר משרד המשפטים לחברת גוגל לצלם את רחובות ערי ישראל לשירות Google Street View. באוקטובר 2011 כלי רכב של המיזם החלו למפות ולצלם את ערי מדינת ישראל.
בפברואר 2012 השיקה חברת גוגל בשיתוף משרד הכלכלה, הסוכנות לעסקים קטנים ובינוניים, ו-Webydo, את תוכנית "עסקים בישראל צומחים ברשת" שמטרתה הייתה הקמת אתר אינטרנט לכל בית עסק בישראל. בדצמבר אותה שנה העבירה גוגל ישראל את משרדיה למגדל אלקטרה בתל אביב. עם המעבר, חנכה בחלק מהשטח המוקצה לה במגדל את "קמפוס תל אביב", בהקמתו של יוסי מטיאס, אשר משמש כמרכז יזמות טכנולוגי.
באוקטובר 2013 מיפתה גוגל את משכן הכנסת, ובשנת 2014 העלתה אותו לאתר Google Street View המאפשר למשתמשיו סיור וירטואלי במקום המצולם. בנובמבר 2015 קיימה גוגל את יום הקניות המקוון shoppingIL במטרה לעודד את המסחר האלקטרוני בישראל.
במאי 2015, בשיתוף החברה להגנת הטבע, צילמה החברה ומיפתה את שביל ישראל בעזרת מצלמות ה-Trekker של "Google Street View". השביל צולם כאשר את המצלמה נשאו הצועדים בשביל על גבם. נכון לשנת 2016 השביל הוא התיעוד היחידי של חציית מדינה לכל אורכה, וגם השביל הארוך ביותר שקיים בשירות גוגל סטריט ויו.
בשנת 2023 החלה החברה לפתח את תוכנית Hello Tech, בשיתוף קרן רש"י והמרכז לחינוך סייבר. התוכנית תאפשר לכ-15,000 תלמידי חטיבות ביניים (כיתות ח'-ט') ללמוד טכנולוגיה ובינה מלאכותית, ללא רקע מוקדם. התוכנית החלה לפעול כפיילוט בשלוש ערים: באום אל פחם, בחריש ובאופקים. בהמשך, תורחב התוכנית לערים נוספות ברחבי הארץ, במטרה לחשוף עשרות אלפי תלמידים מהפריפריה הגאוגרפית והחברתית לעולם הבינה המלאכותית ולפתח אצלם מיומנויות חיוניות לעולם התעסוקה העתידי.
היסטוריה > רכישת חברות ישראליות

באפריל 2010 רכשה גוגל את חברת ההזנק הישראלית LabPixies ושילבה אותה במרכז הפיתוח בישראל. בספטמבר 2010 רכשה גוגל את חברת ההזנק הישראלית Quiksee.
ביוני 2013 רכשה גוגל את חברת "וייז מובייל" מפעילת האפליקציה הסלולרית Waze תמורת 1.1 מיליארד דולר, תוך כדי שהיא משאירה את מרכז הפיתוח של וייז בישראל.
בינואר 2022 רכשה גוגל את חברת אבטחת המידע "סימפליפיי" שהוקמה בידי ישראלים ומרכז הפיתוח שלה שוכן ברמת גן.
היסטוריה > מיסוי החברה בישראל

שרתי החברה אינם ממוקמים בישראל ולכן החברה אינה משלמת מיסים בישראל על הכנסותיה מפרסום. עיתוני כלכלה ישראלים ביקרו תופעה זו.
ביוני 2016 פורסם בחדשות ערוץ 2 כי חברת גוגל מפעילה לוביסטים אשר משכנעים, מצ'פרים ומשפיעים על העוזרים הפרלמנטריים של חברי הכנסת בישראל בכך שיפעלו על פי האינטרסים המסחריים שלה.
הערות שוליים

↑  עומר כביר, ברק רגב יחליף את מאיר ברנד בתפקיד מנכ"ל גוגל ישראל, באתר כלכליסט, 28 במרץ 2017
↑  ערן גבאי, מישהו אמר שהפרסום באינטרנט לא צומח? גוגל ישראל תחצה השנה מחזור של 50 מיליון דולר – כמעט כפול מוואלה, באתר TheMarker‏, 28 באוקטובר 2007
↑  מציירים Google, באתר גוגל
↑  הארץ, גוגל חיפשה ומצאה: שכרה 1,100 מ"ר נוספים במרכז הפיתוח שלה בפארק מת"ם, באתר TheMarker‏, 3 במאי 2007
↑  New York Times – Web Life for the Dead Sea Scrolls
↑  The Dead Sea Scrolls Online
↑  Reuters – Google widens access to Israel's Holocaust archives
↑  http://googleblog.blogspot.com/2011/01/explore-yad-vashems-holocaust-archives.html
↑  Geekonomy – פרק #299 – סלע נבו מתריע על שיטפונות, באתר Geekonomy, ‏15 בינואר 2020
↑  שרון וכסלר, על בינה מלאכותית וחיזוי שיטפונות, באתר כאן – תאגיד השידור הישראלי, 18 ביולי 2023
↑  הושק סיור וירטואלי בכנסת, באתר www.knesset.gov.il, ‏17 בפברואר 2014
↑  אירוע השקת סיור וירטואלי בכנסת באמצעות Google Street View, נבדק ב-2024-04-29
↑   אריאל פלג, שופינג IL חוגג שש שנים: האם אנחנו צריכים חג קניות ישראלי?, באתר TheMarker‏, 14 בנובמבר 2019
↑  hello tech – מיזם חינוכי לשיוויון הזדמנויות
↑  hello tech, קרן רשי
↑  Google וקרן רש"י יחד עם המרכז לחינוך סייבר משיקות בישראל את Hello Tech, באתר מעריב אונליין, 29 בינואר 2024
↑  אסף גלעד, גוגל רוכשת את LabPixies הישראלית בכ-25 מיליון דולר, באתר כלכליסט, 27 באפריל 2010
↑  יניב פלדמן, גוגל ממשיכה במסע הקניות – רוכשת את Quiksee הישראלית, באתר "גיקטיים", 13 בספטמבר 2010
↑   אור הירשאוגה, ענבל אורפז ואסא ששון, גוגל קנתה את ווייז ב-1.03 מיליארד דולר, באתר TheMarker‏, 11 ביוני 2013
↑  הרכישה בוצעה: נחתמה עסקת גוגל-Waze, באתר ynet, 11 ביוני 2013
↑  אופיר דור, ‏גוגל רוכשת את סימפליפיי הישראלית במאות מיליוני דולרים, באתר גלובס, 4 בינואר 2022
↑  עומר שרביט, "הם לא עוסקים בזה בארץ", באתר העין השביעית, 5 באפריל 2016
↑  עמליה דואק, ‏כך עובד הלובי של גוגל במסדרונות הכנסת, באתר ‏מאקו‏, 6 ביוני 2016
קוטג'קור

סל נצרים מלא ורדים מיובשים.
אפיית לחם ביתי נחשבת לחלק מהאסתטיקה.
קוטג'קור (באנגלית: Cottagecore) היא אסתטיקה אופנתית אינטרנטית, שתוארה גם על ידי מקורות מסוימים כתת-תרבות דור ה-Z, המאופיינת בחיים כפריים אידיאליים לכאורה. היא התפתחה במהלך שנות העשרים, ובשנת 2018 נטבע שמה ברשת החברתית טאמבלר. האסתטיקה כוללת כישורים ומלאכות מסורתיות כגון שיחור מזון, אפייה וקדרות. מטרתה היא לעזור ולספק את הרצון ל"צורה שאפתנית של נוסטלגיה", והיא נודעה ככלי עזר לבריחה מצורות רבות של לחץ וטראומה. בניו יורק טיימס תיארו אותה כתגובה להתמכרות לעבודה ולהופעת המיתוג האישי.
היא זכתה לתודעה בתחומים מקוונים רבים וברשתות החברתיות בשנת 2020 עקב ההסגרים ההמוניים שנגרמו כתוצאה ממגפת הקורונה. באתרים כמו טאמבלר נרשמה עלייה של 150% בשימוש באסתטיקה הזו בשלושת החודשים ממרץ ועד מאי 2020. המגמה הזו תוארה והוסברה ב-Vox. בגרדיאן תיארו את הקוטג'קור כ"תנועה חזותית הכוללת אורח חיים המתייחס לטוהר הבריאה".
האסתטיקה מדגישה את הפשטות ואת השלווה של החיים הפסטורליים ומהווה "נתיב בריחה" מסכנות העולם המודרני. היא זכתה לתודעה רבה בעקבות כך שהזמרת-יוצרת האמריקאית טיילור סוויפט השתמשה בה באופן דומיננטי כשהוציאה את אלבום האולפן השמיני שלה, Folklore, שתואר כ"עטוף כולו יערות, צילומי טבע בשחור לבן ואידיאליזציה של חיי הכפר".
רקע ותיאור

לפי האתר כלכליסט, האסתטיקה הזו היא "טרנד שתחת כנפיו נראה שפתאום כולם רוצים להתפטר מהעבודה, לעזוב את העיר, לגדל תרנגולות בחצר ולקטוף תפוחים, או לפחות להצטלם עם לוק ששואב השראה מחיים כפריים, וליתר דיוק – מהדימוי של החיים האלה. 'קחו פנטזיות מודרניות אסקפיסטיות על בתים קטנים, פשטות, רחיצה בנהר וילדות נטולת מסכים, שימו אותם בטרריום (מכל שקוף לגידול צמחים וחיות קטנות), הוסיפו אזוב, והרי לכם קוטג'קור', נכתב בניו יורק טיימס. האסתטיקה כוללת בתים פסטורליים ומבודדים, על גדות נחל או בתוך יער; גידולים אורגניים בחצר; סלסלות גדושות פרחי שדה שנקטפו זה עתה; מדפים עמוסים מרקחות ביתיות; לחמי מחמצת ופשטידות שיצאו מהתנור; קירות עמוסי תמונות, צלחות נוי ושאר פריטים; טבע אינסופי ומרחבי אחו; ושלל מלאכות יד".
ב-ynet סקרו את האסתטיקה באופן מקיף גם כן, שם נכתב כי "אלמנטים אלה (שכוללת האסתטיקה) פרחו לתפארת בתקופה האחרונה בחסות מגפת הקורונה, בה אולצנו כולנו לחזור ולהתכנס בבתים. התנועה האסתטית הפכה לסגנון שבא לידי ביטוי גם בתחום עיצוב הבית. הכמיהה והגעגוע למשפחה המורחבת הביאו ליצירת מימד נוסטלגי בחללי הבית, לשילוב של ישן לצד חדש, ולהצגה לראווה של פריטים שונים בעבודת יד. כל אלה מבקשים לעטוף את השוהים בבית בחמימות, כמו תחליף למה שנלקח מאיתנו ולא מתאפשר עוד".
ביקורת

המבקרים ציינו כי יש ניגודיות בין החיים הכפריים שהאסתטיקה מאופיינת בה לבין דברים שונים, תוך שציינו את השפעתה על האנושות.
ראו גם

אגרריות
אקופמיניזם